آنکارادا جمهورباشقانلیغی و تورکیه بویوک میلت مجلیسی اؤنونه توپلاشان‌لار بیرلیگینی نوماییش ائتدیردی. دؤولت باشچی‌سی رجب طیب اردوغان‌دا دموکراسی قورویوجولاری‌نین قارشی‌سینا چیخدی. خاریجی ایشلر ناظیری مؤلود چاووش اوغلو، عدلیه ناظیری بکر بوزداغ و انرژی و طبیعی ثروت‌لر ناظیری برات آلبایراک دؤولت باشچی‌سی‌نین یانیندا یئر آلدی. دونن گئجه ده شهیدلر اوچون دعا‌لار اوخوندو، قران‌دان آیه‌لر سسلندیریلدی. دموکراسی کئشیکچی‌لری گئجه عرضینده بیرلیک و برابرلیک شعارلاری سسلندیردیلر.
کیزیلای مئیدانینا دا مین‌لرله اینسان توپلاندی. بورادا قئیری-حکومت تشکیلات‌لاری دا دستکینی نوماییش ائتدیردی.
دموکراسی قورویوجولاری ایستانبول‌داکی میدان‌لاری دا بوش قویمادی. عینی هیجان و قطعیت ایله داوام ائدن نؤوبه‌ده وطنداش‌لار مارشلار سؤیله دی، بیرلیک شعارلاری سسلندیردی.
اؤلکه بویو داوام ائدن و مین‌لرله اینسانین ایشتیراک ائتدیگی دموکراسی نؤبه‌لرینده چئویریلیشه جهدین آرخاسیندا دوران فتح الله چی ترور تشکیلاتی پارالل دؤولت یاپلانماسینا (فئتو/پ.ی.د) کسکین اعتراضلار ائدیلدی.
